
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 9 

3 Φεβρουάριου 1997 


ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 11 
Σύστημα μεταθέσεων υπαλλήλων του Ταχυδρομικού Τα¬ 
μιευτηρίου. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 2 του Ν. 2247/1994 «Ρυθμίσεις θεμά¬ 
των συστήματος προσλήψεων (ΦΕΚ 182Α/94). 

β) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά όργανα» (ΦΕΚ 137Α785) που προστέθηκε με 
το άρθρο 27 του Ν. 2081 /92 (ΦΕΚ 154Α792). 

γ) Την αριθ. ΔΙΔΚ/Φ.44.1/21566 απόφαση του Πρωθυ¬ 
πουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης «Ανάθεση αρμοδιοτήτων 
Υπουργού στους Υφυπουργούς» (ΦΕΚ 932/Β7 
10.10.96). 

2. Το γεγονός ότι από τις διατάξεις του παρόντος δια¬ 
τάγματος προκαλεϊται δαπάνη σε βάρος του Προϋπολογι¬ 
σμού του Ταχυδρομικού Ταμιευτηρίου, το ύψος της 
οποίας δεν μπορεί να προσδιοριστεί εκ των προτέρων για 
το έτος 1996 και θα καλυφθεί σε περίπτωση που γίνουν 
μεταθέσεις από τις πιστώσεις του Προϋπολογισμού του 
Ταχυδρομικού Ταμιευτηρίου ΚΑΕ - 0713 και 0723. 

3. Την αριθ. 383/1996 γνωμοδότηση του Συμβουλίου 
της Επικράτειας, μετά από πρόταση του Υπουργού Μετα¬ 
φορών και Επικοινωνιών και του Υφυπουργού Εσωτερικών 
- Δημόσιας Διοίκησης και Αποκέντρωσης. 

Άρθρο 1 

Καθιέρωση συστήματος μεταθέσεων. 

1. Οι μεταθέσεις των υπαλλήλων του Ταχυδρομικού Τα¬ 
μιευτηρίου ενεργούνται με βάση τα αντικειμένικά κριτίρια 
που ορίζονται στις διατάξεις του παρόντος. 

2. Κάθε υπάλληλος συγκεντρώνει ορισμένες μονάδες 
μετάθεσης ανάλογα με τα κριτήρια που εφαρμόζονται 
στην περίπτωσή του και τους συντελεστές βαρύτητας (μό¬ 
ρια) των κριτηρίων αυτών. 

Άρθρο 2 

Κατηγορίες μεταθέσεων 

Οι μεταθέσεις των μονίμων υπαλλήλων του Ταχυδρομι¬ 
κού Ταμιευτηρίου διακρίνονται στις εξής κατηγορίες: 

1. Μεταθέσεις με αίτηση του υπαλλήλου στις παρακάτω 
περιπτώσεις: 

α) Για λόγους υγείας 


β) Για λόγους συνυπηρέτησης 

γ) Για λόγους σοπυδών 

δ) Για λόγους αμοιβαιότητας (αμιβαίες μεταθέσεις) 

ε) Για λόγους κάλυψης υπηρεσιακών αναγκών σε κενές 
οργανικές θέσεις. 

2. Μεταθέσεις χωρίς αίτηση του υπαλλήλου για την κά¬ 
λυψη υπηρεσιακών αναγκών σε κενές οργανικές θέ¬ 
σεις. 

Οι μεταθέσεις με αίτηση των υπαλλήλων προηγούνται 
των μεταθέσεων χωρίς αίτηση. 

Αρθρο 3 

Μεταθέσεις για λόγους υγείας. 

1. Μετάθεση ή·εξαίρεση από την υποχρέωση μετάθε¬ 
σης για λόγους υγείας γίνεται με αίτηση του υπαλλήλου, 
όταν ο ίδιος ή προστατευόμενο από αυτόν μέλος της οικο¬ 
γένειας του, πάσχει από δυσίατο νόσημα από τα αναφερό- 
μενα στο άρθρο 109 του Υπαλληλικού Κώδικα ή σε άλλες 
συναφείς διατάξεις. 

2. Η αίτηοη συνοδεύεται από πιστοποιητικό σχετικής 
κλινικής δημοσίου Νοσοκομείου (Πανεπιστημιακής κλινι¬ 
κής ή κλινικής εντεταγμένης στο Εθνικό Σύστημα Υγείας) 
και γνωμάτευση της Ειδικής Υγειονομικής Επιτροπής επί 
δυσιάτων νοσημάτων, καθώς και από βεβαίωση του ίδιου 
Νοσοκομείου για τη μη ύπαρξη κατάλληλης για το συγκε¬ 
κριμένο νόσημα νοσηλευτικής μονάδας στον τόπο όπου 
υπηρετεί ή πρόκειται να μετατεθεί ο υπάλληλος. 

3. Η μετάθεση ή η εξαίρεση από την υποχρέωση μετά¬ 
θεσης για λόγους υγείας είναι υποχρεωτική για τη Διοί¬ 
κηση και πραγματοποιείται εντός ενός (1) μηνός από την 
υποβολή της αίτησης και των απαιτουμένων δικαιολογητι- 
κών. 

4. Οι κατά τα παραπάνω μεταθέσεις προηγούνται των 
λοιπών κατηγοριών μεταθέσεων με αίτηση (Αρθρο 2 του 
Ν. 2247/94). 

Άρθρο 4 

Μεταθέσεις για λόγους συνυπηρέτησης. 

1. Μετάθεση για συνυπηρέτηση γίνεται: 

α) Όταν ο ή σύζυγος του υπαλλήλου υπηρετεί με σχέση 
εργασίας δημοσίου ή ιδιωτικού δικαίου στο δημόσιο ή νο¬ 
μικό πρόσωπο του δημόσιου τομέα ή είναι άμισθος δημό¬ 
σιος υπάλληλος ή στρατιωτικός ή προσωπικό των Σωμά¬ 
των Ασφαλείας. 

β) Όταν ο ή σύζυγος του υπαλλήλου ασκεί οποιοδήποτε 
άλλο ελευθέριο επάγγελμα ή επιτήδευμα ή απασχολείται 
με σχέση εξαρτημένης εργασίας σε ιδιωτική επιχείρηση 

τουλάχιστον για τέσσερα (4) χρόνια στο τόπο για τον οποίο 
ζητείται η μετάθεση. 

2. Η συνδρομή των παραπάνω προϋποθέσεων αποδει- 
κνύεται στην περίπτωση (α) με βεβαίωση της αρμόδιας 
αρχής του οικείου φορέα του Δημόσιου Τομέα στη δε πε¬ 
ρίπτωση (β) με βεβαίωση της οικείας Δημόσιας Οικονομι¬ 
κής Υπηρεσίας (ΔΟΥ) για την έναρξη επαγγέλματος, βε¬ 
βαίωση του οικείου ασφαλιστικού φορέα και βεβαίωση του 
οικείου Επιμελητηρίου ή επαγγελματικού συλλόγου για 
την πραγματική και συνεχή άσκηση της Επαγγελματικής 
δραστηριότητας εφόσον πρόκειται για ελευθέριο επάγ¬ 
γελμα ή επιτήδευμα. 

3. Αν δεν υπάρχει υπηρεσία του Ταχυδρομικού Ταμιευ¬ 
τηρίου στην ίδια πόλη, ο υπάλληλος μπορεί να ζητήσει με¬ 
τάθεση στην πλησιέστερη προς την πόλη αυτή υπηρε- 
σία. 

4. Η μετάθεση για λόγους συνυπηρέτησης είναι υπο¬ 
χρεωτική για τη Διοίκηση και πραγματοποιείται εντός δύο 
(2) μηνών από την υποβολή των σχετικών δικαιολογητι- 
κών. 

Άρθρο 5 

Μεταθέσεις για λόγους σπουδών 

1. Μετάθεση ή εξαίρεση από την υποχρέωση μετάθε¬ 
σης για λόγους σπουδών επιτρέπεται, όταν ο ίδιος ο υπάλ¬ 
ληλος φοιτά σε σχολή τριτοβάθμιας εκπαίδευσης (ημε¬ 
δαπά Α.Ε.Ι. και Τ.Ε.Ι.) για απόκτηση πρώτου πτυχίου ή ο 
ίδιος υπάλληλος φοιτά για την απόκτηση μεταπτυχιακού 
τίτλου σπουδών. 

2. Η μετάθεση είναι υποχρεωτική για τη Διοίκηση και 
πραγματοποιείται μέσα σε δύο (2) μήνες απάτην υποβολή 
της αίτησης και του σχετικού πιστοποιητικού εγγραφής ή 
βεβαίωσης σπουδών. 

3. Η μετάθεση ή εξαίρεση από την υποχρέωση μετάθε¬ 
σης, διαρκεί όσα είναι τα έτη φοίτησης κατά τον Κανονι¬ 
σμό της οικείας σχολής ή τμήματος προσαυξανόμενα κατά 
2 έτη. 

4. Στην αρχή κάθε ακαδημαϊκού εξαμήνου, ο υπάλληλος 
υποχρεούται να υποβάλλει στη Διεύθυνση Προσωπικού 
πιστοποιητικά ή βεβαίωση προόδου της οικείας σχολής ή 
τμήματος, διαφορετικά η μετάθεση ή η εξαίρεση από την 
υποχρεώση μετάθεσης διακόπτεται. 

5. Μετά το τέλος της φοίτησης, ο υπάλληλος επανέρχε¬ 
ται αυτοδικαίως στην προηγούμενη θέση του. 

Άρθρο 6 

Αμοιβαίες μεταθέσεις. 

1. Αμοιβαία μετάθεση επιρέπεται ύστερα από αίτηση 
των ενδιαφερομένων υπαλλήλων, με την προϋπόθεση ότι 
οι υπάλληλοι κατέχουν οργανική θέση στην Υπηρεσία που 
υπηρετούν. 

2. Οι αμοιβαίες μεταθέσεις είναι υποχρεωτικές για τη 
Διοίκηση, με τον περιορισμό ότι οι υπάλληλοι που μετατί¬ 
θενται δε μπορούν να μετατεθούν με τον ίδιο τρόπο, πριν 
παρέλθει διετία. 

Άρθρο 7 

Μεταθέσεις για κάλυψη υπηρεσιακών αναγκών σε κενές 
οργανικές θέσεις. 

1. Οι μεταθέσεις αυτές γίνονται για την κάλυψη υπηρε¬ 
σιακών αναγκών σε κενές οργανικές θέσεις που υπάρχουν 
ή προκύπτουν κάθε ημερολογιακό έτος (λόγω σύστασης 
νέων θέσεων, συνταξιοδότησης προσωπικού κ.λπ.). 

2. Κάθε έτος και μέχρι τέλος Φεβρουάριου η Διεύθυνση 
Προσωπικού καταρτίζει πίνακα με τις κενές οργανικές θέ¬ 
σεις όλων των Υπηρεσιών κατά Κλάδο, ο οποίος κοινο¬ 
ποιείται υποχρεωτικά σ’ αυτές μέχρι 15 Μαρτίου του ίδιου 


έτους, προκειμένου να ενημερωθεί ενυπόγραφα όλο το 
προσωπικό. 

3. Κάθε υπάλληλος που επιθυμεί να μετατεθεί σε κενή 
οργανική θέση του ίδιου Κλάδου άλλης υπηρεσιακής μο¬ 
νάδας, υποβάλλει σχετική αίτηση το αργότερο μέχρι 30 
Απριλίου κάθε έτους. 

4. Η Διεύθυνση Προσωπικού αφού συγκεντρώσει και 
ταξινομήσει όλα τα απαραίτητα στοιχεία (πίνακα μορίων, 
πίνακα κενών οργανικών θέσεων και αιτήσεις υπαλλήλων) 
υποβάλλει ερώτημα το αργότερο μέχρι 31 Μαΐου κάθε 
έτους, στο αρμόδιο Υπηρεσιακό Συμβούλιο, για κάλυψη 
υπηρεσιακών αναγκών σε κενές οργανικές θέσεις με 
βάση: 

α) αντίστοιχα αιτήματα υπαλλήλων και β) τον πίνακα μο¬ 
ρίων. 

Εξαιρούνται οι κενές θέσεις για τις οποίες έχει κινηθεί η 
διαδικασία κάλυψης με διορισμό. 

Το αρμόδιο Υπηρεσιακό Συμβούλιο πρέπει να γνωμοδο- 
τήσει μέχρι 30 Ιουνίου. 

Η ανακοίνωση των μεταθέσεων στους μετατιθέμενους 
υπαλλήλους και τις αρμόδιες υπηρεσίες γίνεται το αργό¬ 
τερο μέχρι 31 Αυγούστου κάθε έτους. 

Προτεραιότητα για την κάλυψη μιας θέσεως για την 
οποία υπάρχουν περισσότερες από μία αιτήσεις, έχει ο 
υπάλληλος που συγκεντρώνει το μεγαλύτερο αριθμό μο¬ 
ρίων. 

Άρθρο 8 

Μεταθέσεις χωρίς αίτηση 

Οι μεταθέσεις χωρίς αίτηση, για κάλυψη υπηρεσιακών 
αναγκών σε κενές οργανικές θέσεις, γίνονται βάσει των 
οριστικοποιηθέντων πινάκων μορίων. Ο υπάλληλος που 
συγκεντρώνει το μικρότερο άθροισμα μορίων προηγείται 
των υπαλλήλων. 

Άρθρο 9 

Κριτήρια μεταθέσεων - μόρια. 

1. Για τις μεταθέσεις των υπαλλήλων και την κατάταξή 
τους στον πίνακα μορίων λαμβάνονται υπόψη τα παρα¬ 
κάτω κριτήρια, αξιολογούμενα με συντελεστές βαρύτητας 
(μόρια): 

α. Ο συνολικός χρόνος υπηρεσίας του υπαλλήλου. 

β. Ο χρόνος υπηρεσίας του υπαλλήλου κατά περιοχή. 

γ. Η οικογενειακή κατάσταση. 

δ. Η ηλικία. 

ε. Η εντοπιότητα. 

στ. Η συνυπηρέτηση του υπαλλήλου. 

2. Σύμφωνα με το (α) κριτήριο της προηγουμένης παρα¬ 
γράφου η συνολική δημόσια πραγματική υπηρεσία, που 
υπολογίζεται για τη συμπλήρωση τριακονταπενταετίας, 
εκτιμάται με συντελεστή 1 για κάθε έτος υπηρεσίας. 

Ο συνολικός χρόνος πραγματικής υπηρεσίας των υπαλ¬ 
λήλων υπολογίζεται μέχρι την 31η Δεκεμβρίου του έτους 
που προηγείται των μεταθέσεων και εκφράζεται σε έτη, 
μήνες και ημέρες. 

3. Σύμφωνα με το (β) κριτήριο της παραγράφου 1 του 
παρόντος άρθρου, κάθε υπάλληλος συγκεντρώνει ένα 
αριθμό μορίων που είναι ίσος με το άθροισμα των γινομέ¬ 
νων του χρόνου υπηρεσίας του σε κάθε τόπο που υπηρέ¬ 
τησε κατά την έννοια της προηγουμένης παραγράφου, επί 
τον αντίστοιχο συντελεστή όπως ορίζεται στο άρθρο 11 
του παρόντος. 

Ο χρόνος υπηρεσίας υπολογίζεται οε έτη. 

Χρόνος υπηρεσίας έξι (6) μηνών και πάνω θεωρείται 
ολόκληρο έτος ενώ έξι (6) μηνών και κάτω παραλείπε- 
ται. 

Αφετηρία χρόνου λογίζεται η ημερομηνία ανάληψης 
υπηρεσίας. 

4. Σύμφωνα με το (γ) κριτήριο της παραγράφου 1 του 
παρόντος άρθρου, ο υπάλληλος συγκεντρώνει αριθμό μο¬ 
ρίων από την οικογενειακή του κατάσταση που υπολογίζε¬ 
ται αθροιστικά, ως ακολούθως: 

α. Τρία (3) μόρια για τον ή τη σύζυγο. 

β. Τρία (3) μόρια για το πρώτο και πέντε (5) μόρια για 
κάθε επόμενο ανήλικο τέκνο ή τέκνο που σπουδάζει σε 
σχολή τριτοβάθμιας εκπαίδευσης, εφόσον δεν έχει συ¬ 
μπληρώσει το 25ο έτος της ηλικίας του. 

Για τον προσδιορισμό της ηλικίας ως ημερομηνία γέννη¬ 
σης θεωρείται η 31 Δεκεμβρίου. 

γ. Στους άγαμους, διαζευγμένους, χήρους και εν δια- 
στάσει υπαλλήλους - γονείς τέκνων απο τα αναφερόμενα 
στο προηγούμενο εδάφιο, για τα οποία τους έχει αποδε¬ 
δειγμένα ανατεθεί η επιμέλεια, οι συντελεστές βαρύτητας 
(μόρια) προσαυξάνονται κατά ένα (1) χρόνο για κάθε τέ¬ 
κνο. 

Ως τέκνα για τον υπολογισμό μορίων θεωρούνται και τα 
άγαμα τέκνα ανεξαρτήτως ηλικίας που έχουν ποσοστό 
αναπηρίας 67% και άνω. 

5. Σύμφωνα με το (δ) κριτήριο της παραγράφου 1 του 
παρόντος άρθρου, η ηλικία του υπαλλήλου εκτιμάται ως 
εξής: 

α. Ένα (1) μόριο για ηλικία σαράντα (40) ετών. 

β) Δύο (2) μόρια για ηλικία σαράντα ενός (41) έως πενή¬ 
ντα (50) ετών. 

γ. Τρία (3) μόρια για ηλικία πενήντα (50) ετών. 

γ. Τρία (3) μόρια για ηλικία πενήντα ενός (51) ετών και 
άνω. 

Για τον προσδιορισμό της ηλικίας ως ημερομηνία γέννη¬ 
σης θεωρείται η 1η Ιανουάριου. 

6. Σύμφωνα με το (ε) κριτήριο της παραγράφου 1 του 
παρόντος άρθρου η εντοπιότητα του υπαλλήλου, εκτιμά- 
ται με πέντε (5) μόρια για μεταθέσεις με αίτηση του υπαλ¬ 
λήλου. 

Από τα κριτήρια της παραγράφου 1 του παρόντος 
εκείνο της εντοπιότητας επιτρέπεται να μη λαμβάνεται 
υπόψη εφ' όσον αυτό επιβάλλεται από τη φύση της υπη¬ 
ρεσίας (άρθρο 2 παραγρ. 3 του Ν. 2247/1994). 

Ως εντοπιότητα νοείται η καταγωγή του υπαλλήλου από 
περιοχή του νομού στον οποίο ζητεί να μετατεθεί ή η εγ¬ 
γραφή του προ πενταετίας, στο Δημοτολόγιο Δήμου ή 
Κοινότητας του νομού αυτού. 

Σύμφωνα με το (στ) κριτήριο της παραγρ. 1 του παρό¬ 
ντος άρθρου η συνυπηρέτηση ή συγκατοίκηση, εκτιμάται 
με (5) μόρια και λαμβάνεται υπόψη, αν ο άλλος σύζυγος 
υπηρετεί στο Δημόσιο, ΝΠΔΔ, ΟΤΑ ή άλλο φορέα του Δη¬ 
μοσίου τομέα ή κατά την τελευταία διετία εργάζεται στον 
ιδιωτικό τομέα ή είναι επαγγελματίας. 

Η ιδιότητα, ως υπαλλήλου του Δημοσίου, ΝΠΔΔ, ΟΤΑ ή 
άλλου φορέα του Δημοσίου τομέα ή η ιδιότητα ως εργαζο¬ 
μένου στον ιδιωτικό τομέα ή ως επαγγελματία, αποδεικνύ- 
ονται με βεβαιώσεις, όπως αναφέρονται στην παράγραφο 
2 του άρθρου 4 του παρόντος Π.Δ. 

Η απαιτούμενη διετία πρέπει να έχει συμπληρωθεί την 
31η Δεκεμβρίου του έτους που προηγείται της κατάρτι¬ 
σης του πίνακα μεταθέσεων. 

Αρθρο 10 
Πίνακας μορίων. 

Κάθε έτος και μέχρι τέλος Φεβρουάριου η Διεύθυνση 
Προσωπικού καταρτίζει πίνακα μορίων που συγκεντρώ¬ 
νουν αναλυτικά, κατά κριτήριο και αθροιστικά μέχρι 31 Δε¬ 
κεμβρίου του προηγουμένου έτους, όλοι οι υπάλληλοι. 


κατά κλάδο και βαθμό, που υπηρετούν στην Κεντρική 
Υπηρεσία και τις Περιφερειακές Διευθύνσεις του Ταχυ¬ 
δρομικού Ταμιευτηρίου. 

Πίνακας μορίων καταρτίζεται και για τους υπαλλήλους 
των Περιφερειακών Υπηρεσιών, υπό την απαραίτητη 
προϋπόθεση υποβολής εκ μέρους της αίτησης μετάθεσης 
κατά το άρθρο 7 του παρόντος. 

Στους παραπάνω πίνακες προηγούνται οι υπάλληλοι 
που συγκεντρώνουν τα περισσότερα μόρια. 

Όταν δύο ή περισσότεροι υπάλληλοι συγκεντρώνουν 
τον ίδιο συνολικό αριθμό μορίων, τότε η εγγραφή τους 
στους πίνακες γίνεται κατά φθίνοντα συνολικά χρόνο υπη¬ 
ρεσίας και σε περίπτωση ίδιου χρόνου κατά φθίνουσα ηλι¬ 
κία. 

Οι πίνακες μορίων κοινοποιούνται μέχρι 15 Μαρτίου 
κάθε έτους, προκειμένου να λάβουν γνώση ενυπόγραφα 
όλοι οι αναφερόμενοι σ’ αυτούς υπάλληλοι, με δικαίωμα 
υποβολής αίτησης διάρθρωσης των στοιχείων στη Διεύ¬ 
θυνση Προσωπικού, εντός 10 ημερών από της υπογρα¬ 
φής. Οι πίνακες οριστικοποιούνται εντός του μηνάς Απρι¬ 
λίου κάθε έτους. 

Γ ια την ορθή και έγκαιρη σύνταξη των πινάκων μορίων 
πρέπει όλα τα πιστοποιητικά και λοιπά στοιχεία που αφο¬ 
ρούν την οικογενειακή κατάσταση των υπαλλήλων, να 
έχουν υποβληθεί από τους ενδιαφερόμενους στην υπηρε¬ 
σία, το αργότερο μέχρι 30 Νοεμβρίου κάθε έτους. 

Οι πίνακες των μορίων δεν τροποποιούνται κατά τη 
διάρκεια της ισχύος τους από επιγενόμενα στοιχεία. 

Στοιχεία που υποβάλλονται μετά την 30η Νοεμβρίου 
κάθε έτους, λαμβάνονται υπόψη κατά τη σύνταξη των πι¬ 
νάκων μορίων του επόμενου έτους. 

Άρθρο 11 

Συντελεστές χρόνου υπηρεσίας κατά περιοχή 

1. Για τον υπολογισμό του αριθμού των μορίων βάσει 
του χρόνου υπηρεσίας των υπαλλήλων κατά περιοχή, οι 
συντελεστές ορίζονται ως εξής: 

α. Συντελεστής 1 για τις πόλεις: Αθήνα και Πειραιά. 

β. Συντελεστής 2 για τις πόλεις: Θεσσαλονίκη, Πάτρα, 
Κόρινθο, Χαλκίδα, Λάρισα, Βόλο, Σέρρες, Καβάλα, Ιωάν¬ 
νινα και Ηράκλειο. 

γ. Συντελεστής 3 για τις πόλεις: Κατερίνη, Βέροια, Χα¬ 
νιά, Ναύπλιο, Τρίπολη, Πύργο, Καλαμάτα, Σπάρτη, Ρέθυ¬ 
μνο, Θήβα, Λιβαδειά, Λαμία, Έδεσσα. 

δ. Συντελεστής 4 για τις πόλεις: Κιλκίς, Πολύγυρο, Με¬ 
σολόγγι, Αγρίνιο, Ναύπακτο, Άρτα, Πρέβεζα, Καρδίτσα, 
Τρίκαλα, Λευκάδα, Άμφισσα. 

ε. Συντελεστής 5 για τις πόλεις: Κοζάνη, Ζάκυνθο, Κέρ¬ 
κυρα, Αγ. Νικόλαο, Ηγουμενίτσα, Δράμα, Αργοστόλι. 

στ. Συντελεστής 6 για τις πόλεις: Καρπενήσι, Γρεβενά, 
Φλώρινα, Καστοριά, Ερμούπολη. 

ζ. Συντελεστής 7 για τις πόλεις: Ξάνθη, Κομοτηνή, 
Σάμο, Χίο, Μυτιλήνη, Ρόδο, Αλεξανδρούπολη. 

2. Γ ία τις πόλεις που απέχουν περισσότερο από είκοαι 
(20) χλμ. από την αντίστοιχη πρωτεύουσα του νομού που 
ανήκουν ή χωρίζονται από αυτή με θάλασσα, αντιστοιχεί ο 
συντελεστής της πρωτεύουσας του νομού αυξημένος 
κατά δύο (2). 

Άρθρο 12 

Μεταθέσεις Προϊσταμένων. 

Μετάθεση Προϊσταμένου οργανικής μονάδας κατά τη 
διάρκεια της θητείας του γίνεται μόνο σε θέση Προϊσταμέ¬ 
νου αντίστοιχου επιπέδου οργανικής μονάδας και σύμ¬ 
φωνα με τις οικείες οργανικές διατάξεις. 

Για την τοποθέτηση Προϊσταμένων οργανικών μονά- 

δων, συνεκτιμώνται τα αντικειμενικά κριτήρια που καθιε¬ 
ρώνονται με τις διατάξεις του παρόντος Π. Διατάγματος, 
καθώς επίσης και η σύμφωνη γνώμη του Υπηρεσιακού 
Συμβουλίου. 

Άρθρο 13 

Προστατευόμενα μέλη. 

1. Για την εφαρμογή των διατάξεων του παρόντος σαν 
προστατευόμενα μέλη του υπαλλήλου θεωρούνται: 

α. Ο ή η σύζυγος του υπαλλήλου. 

β. Τα άγαμα παιδιά ηλικίας μέχρι και δέκα οκτώ (18) χρό¬ 
νων ή εφόσον φοιτούν στην τριτοβάθμια εκπαίδευση μέχρι 
και είκοσι πέντε (25) χρονών. 

γ. Οι γονείς και των δύο συζύγων εφόσον είναι πάνω από 
εξήντα πέντε (65) χρονών, ή ανεξάρτητα από ηλικία, αν εί¬ 
ναι ανίκανοι για εργασία ή ανάπηροι με ποσοστό αναπη¬ 
ρίας 67% και άνω με την προϋπόθεση ότι διαμένουν είτε 
μαζί με τον υπάλληλο είτε στον ίδιο τόπο και αυτός είναι ο 
μοναδικός προστάτης τους όπως αυτό αποδεικνύεται από 
το εκκαθαριστικό σημείωμα της οικείας Δημόσιας Οικονο¬ 
μικής Υπηρεσίας (ΔΟΥ) ή από επικυρωμένο αντίγραφο 
της τελευταίας φορολογικής δήλωσης του προστάτη 
υπαλλήλου. 

δ. Για τον προσδιορισμό του ορίου ηλικίας που προβλέ¬ 
πουν οι προηγούμενες παράγραφοι, ως ημερομηνία γέν¬ 
νησης λαμβάνεται η 31 Δεκεμβρίου. Η αναπηρία και η ανι¬ 
κανότητα για εργασία βεβαιώνονται από Δευτεροβάθμια 
Υγειονομική Επιτροπή ή από αντίστοιχη επιτροπή του ΙΚΑ. 

Άρθρο 14 

Υποχρεώσεις μετατιθεμένων 

1. Οι μετατιθέμενοι υπάλληλοι οφείλουν να μεταβαί¬ 
νουν αμέσως στις νέες του θέσεις και με τα προσφορώ- 
τερα μέσα. 

Γ Γ αυτό το λόγο ορίζεται με το έγγραφο της ανακοίνω- 
σης της μετάθεσης η απολύτως αναγκαία προθεσμία ανά¬ 
λογη με την απόσταση και τα μέσα συγκοινωνίας, η οποία 
δεν μπορεί να είναι μεγαλύτερη των δεκαπέντε ημερών. 

Σε περίπτωση αδικαιολόγησης καθυστέρησης, ανεξάρ¬ 
τητα άλλων κυρώσεων, περικόπτονται υποχρεωτικά από 
τον εκκαθαριστή των αποδοχών, οι αντίστοιχες με το 
χρόνο καθυστέρησης αποδοχές σύμφωνα με τη διαδικα¬ 
σία της παρ. 2 του άρθρου 94 του Π.Δ. 611/77 «Υπαλληλι¬ 
κός Κώδικας». 

Οι ασχολούμενοι με τη διαχείριση υπάλληλοι διέπονται 
από την κείμενη ειδική νομοθεσία. 

2. Η μισθοδοσία υπαλλήλου από την Υπηρεσία από την 
οποία μετατίθεται διακόπτεται την προηγούμενη της ημέ¬ 
ρας, η οποία ορίζεται για την εμφάνισή του στην υπηρεσία 
που μετατίθεται και αρχίζει από την ημέρα ανάληψης κα¬ 
θηκόντων. 

Άρθρο 15 
Ειδικές ρυθμίσεις 

1. Με σύμφωνη γνώμη του Υπηρεσιακού Συμβουλίου 
μπορεί, σε όλως εξαιρετικές περιπτώσεις και για σοβαρή 
υπηρεσιακή αιτία, ύστερα από αιτιολογημένη πρόταση της 
Υπηρεσίας, να γίνεται άμεση μετάθεση ή να μη γίνεται με- 
τάθηση υπαλλήλου, κατά παρέκκλιση των διατάξεων του 
παρόντος. 

Η εξαίρεση αυτή του υπαλλήλου για άμεση ή μη μετά¬ 
θεση δεν μπορεί να υπερβεί, συνολικά, χρονικό διάστημα 
μεγαλύτερο της διετίας. 

Οι μεταθέσεις για το λόγο αυτό δεν επιτρέπεται να 
υπερβαίνουν το 5%ο του συνόλου του προσωπικού του οι¬ 
κείου Κλάδου. 


2. θέματα μεταθέσεων υπαλλήλων του Ταχυδρομικοϋ 
Ταμιευτηρίου που εμπίπτουν στις ειδικές διατάξεις των 
άρθρων 30 παρ. 5 του Ν. 1264/1982, των άρθρων 92 και 
57 παρ. 10 του Ν. 1943/1991 και του άρθρου 13 του Ν. 
2116/1993 (μελών Διοικητικών Συμβουλίων, συνδικαλι¬ 
στικών οργανώσεων, υπαλλήλων που έχουν διατεθεί ή 
αποσπασθεί στα γραφεία των κομμάτων που εκπροσω¬ 
πούνται στη Βουλή ή στα γραφεία των Βουλευτών κ.λπ., 
εκλεγμένων δημοτικών ή κοινοτικών ή νομαρχιακών συμ¬ 
βούλων κ.λπ., μετατασσομένων ή μεταφερθέντων υπαλ¬ 
λήλων σε προβληματικές περιοχές) εξακολουθούν να 
ρυθμίζονται από τις διατάξεις αυτών. 

3. Αναστέλλεται προσωρινά η εκτέλεση μετάθεσης. 

α. Γ ια γυναίκες υπαλλήλους κατά τη διάρκεια της εγκυ¬ 
μοσύνης και για ένα χρόνο μετά τον τοκετό. 

β. Για υπαλλήλους που έχουν λάβει εκπαιδευτική άδεια 
ή παρακολουθούν προγράμματα επιμόρφωσης ή μετεκ¬ 
παίδευσης και για όσο χρόνο διαρκεί η άδεια ή το πρό- 
γραμμα. 

γ. Γ ια υπαλλήλους οι οποίοι αδυνατούν να μετακινηθούν 
εξαιτίας ασθένειας ή πάθησης βαριάς μορφής του ίδιου ή 
προστατευόμενου μέλους της οικογένειας τους. Στην πε¬ 
ρίπτωση αυτή ο υπάλληλος οφείλει να υποβάλλει τα σχε¬ 
τικά στοιχεία, εφόσον αυτά δεν βρίσκονται ήδη στο προ¬ 
σωπικό του μητρώο, μέσα σε τρεις εργάσιμες ημέρες από 
την ανακοίνωση της πράξης μετάθεσης 

Το Υπηρεσιακό Συμβούλιο μπορεί να παραπέμψει τον 
υπάλληλο ή το προστατευόμενο μέλος στην Υγειονομική 
Επιτροπή για να διαπιστώσει τη βαρύτητα της ασθένειας ή 
πάθησης. 

Το Υπηρεσιακό Συμβούλιο οφείλει να γνωμοδοτήσει 
εντός πέντε ημερών αφ’ ότου περιήλθε σ' αυτό η αίτηση 
του υπαλλήλου σε περίπτωση παραπομπής στην Υγειονο¬ 
μική Επιτροπή, της σχετικής γνωμάτευσης αυτής. 

Άν το Υπηρεσιακό Συμβούλιο δεχθεί το αίτημα του 
υπαλλήλου ανακαλείται η πράξη μετάθεσης. 

4. Δεν επιτρέπεται να μετατεθούν: 

α. Υπάλληλοι που οι ίδιοι ή προστατευόμενο μέλος της 
οικσγένειάς τους έχουν αναπηρία από 67% και πάνω χω¬ 
ρίς αίτησή τους. 

β. Υπάλληλοι που υπηρετούν σε συγκεκριμένο τόπο για 
λόγους υγείας των ιδίωνή προστατευόμενου μέλους όπως 
οι λόγοι αυτοί ορίζονται στο άρθρο 3 του παρόντος. 

γ. Υπάλληλοι που υπηρετούν στις πόλεις του άρθρου 11 
εδάφια στ' και ζ’ αν δεν έχουν συμπληρώσει 3 συνεχή έτη 
υπηρεσίας στους νομούς αυτούς και 5 συνεχή έτη υπηρε¬ 
σίας στις λοιπές πόλεις του ίδιου άρθρου εδάφια α' καιε’. 

Άρθρο 16 
Κάλυψη δαπάνης. 

Για κάλυψη δαπάνης που προ καλείται από την εφαρ¬ 
μογή του παρόντος Π. Διατάγματος, σε περίπτωση διενέρ¬ 
γειας μεταθέσεων, εγγράφεται σχετική πίστωση στον 
Προϋπολογισμό του Ταχυδρομικού Ταμιευτηρίου, ΚΑΕ 
0713 και ΚΑΕ 0723. 

Άρθρο 17 
Τελικές διατάξεις 

Η ισχύς των διατάξεων του παρόντος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος Προε¬ 
δρικού Διατάγματος. 

Αθήνα, 23 Ιανουάριου 1996 

